Kaninhopping

Kaninhopping er en sport der føreren leder en kanin gjennom en oppmerket bane med hinder. Kaninhopping startet i Sverige på 1970-tallet. I Norge er det først og fremst en hobby for mennesker i alle aldre. Det er pr dags dato flest jenter som deltar i sporten, men det finnes noen gutter/menn.
Kaninhopping består av fire offisielle grener: rett bane, kroket bane, lengde og høyde. Innen grenene rett og kroket bane finnes det igjen fire klasser; Lett, middels, vanskelig og elite. I lengde og høyde er klassene ikke elite og elite. Alle kaniner starter i ikke elite.


== Forbund i Norge ==
I Norge finnes det to forbund, NKHLF(Norges Kaninhopperes Landsforbund) og NKHF (Norges kaninhoppeforening). 
NKHLF er en frittstående organisasjon som arbeider for å utvikle sporten kaninhopping, samt å fremme et velferdsrettet kaninhold, ansvarsbevisst avl av hoppekaniner og økt kunnskapsnivå om arten kanin i det norske samfunnet. NKHF er en organisasjon underlagt Norges Kaninavlsforbund.   


=== NKHLF ===
Norges Kaninhopperes Landsforbund består av fire klubber med mange medlemmer. Forbundet er en frittstående organisasjon som holder seg bort fra utstilling.                           


==== Klubber (NKHLF) ====
Horten Kaninhoppere (HKH)
Modum og Omegn Kaninhoppere (MOKH)
Sprett Kaninklubb (SKK)
Grenland Kaninhoppere (GKH)


=== NKHF ===
Norges kaninhoppforening er underlagt avlsforeningen og utstillerne. Foreningen består av 11 aktive klubber spredt rundt i landet.


==== Klubber (NKHF) ====
Bergen og Omegn Kaninhoppere (BOKH)
Eidsvoll og Omegn Hoppeklubb (EOHK)
Gauldal Hoppeklubb (GDHK)
Haugesund og Omegn Kaninhoppere (HOKH)
Indre Østland Hoppegruppe (IØHG)
Jæren og Sandnes Kaninhoppere (JOSKH)
Tønsberg Hoppegruppe (TBHG)
Oslo og Akershus Hoppeklubb (OAHK)
Rogaland Hoppegruppe (ROGH)
Sarpsborg Hoppegruppe (SBHG)
Steinkjer Kaninklubb (STKK)


== Norgesmesterskap ==
NKHLF arrangerer norgesmesterskap en gang i året, der det blir konkurrert i rett og kroket bane elite, lengde elite, høyde elite og veteran. Norgesmesterskapet arrangeres i en ridehall (NKHLF) med mykt underlag for å gjøre det mest mulig naturlig for kaninen. Og i idrettshall med teppeunderlag (NKHF). 
I NKHF arrangeres norgesmesterskap i kaninhopping to ganger i året; Kroket bane og høyde om våren, og rett bane og lengde om høsten. (Dette kalles NM/LU (NM og landsutstilling), og NM/LUU (NM og landsutstilling ungdyr) ).
På NM konkurreres det i eliteklasse, samt arrangeres en egen veteranklasse for gamle kaniner., og kombiklasse (NKHF) for utstillings- og hoppekaniner i en og samme gren. Kombihopping går ut på at en kanin deltar i både utstillingsdelen og hopping. I hoppedelen brukes "figurhopping", og hindrene er omtrent på samme høyde med "veteran"klassen. Den kaninen som har best resultat samlet i både utstilling og hopping vinner.
NKHF arrangerer NM i samarbeid med Norges Kaninavlsdforening. Så på NM er det både utstilling og hopping. 


== Grener ==
Rett bane: består av en bane med 8-12 hinder stående rett etter hverandre på linje, kaninene med færrest feil og minst mulig tid vinner klassen
Kroket bane: består av en bane på 8-12 hinder slik som i rett bane, men her er hindrene stilt opp i en bane med logiske høyre- og venstresvinger. Her er det også sånn at teamet med færrest feil på minst mulig tid vinner. Kroket bane ligner på en sprangbane til hest.Lengde: samme hinder hoppes over gjentatte ganger hvor lengden økes for hver runde, kaninene har tre forsøk på å klarere hinderet før den er "ute". Kaninen med lengst hopp vinner.Høyde: samme hinder hoppes over gjentatte ganger hvor høyden økes for hver runde, kaninen har også her tre forsøk på å klarere hinderet før den er "ute". Kaninen med høyest hopp vinner.


== Klasser ==
Lett: består av 8 hinder med 200cm mellom hvert hinder, her er maksimal høyde 30cm og maksimal lengde 45cm. Kaninen må ha fylt 4 måneder for å kunne delta på konkurranser, det er ikke tillatt å konkurrere med en kanin yngre enn 4 måneder.
Middels: består av 10 hinder med 220cm mellom hvert hinder, her er maksimal høyde 38cm og maksimal lengde 70cm.
Vanskelig: består av 10 hinder med 250cm mellom hvert hinder, her er maksimal høyde 48cm og maksimal lengde 80cm.
Elite: består av 12 hinder med 280cm mellom hvert hinder, her er maksimal høyde 52cm og maksimal lengde 80cm.
Veteran: består av 10 hinder med 220cm mellom hvert hinder, her er maksimal høyde 35cm og maksimal lengde 45cm. Her må kaninen ha fylt 6 år for å settes ned, denne klassen er for eldre kaniner som gjerne ikke kan hoppe så høyt å langt lenger, og hjelper kaninen med å holde seg i aktivitet så lenge den er frisk nok til å delta.
Høyde elite og ikke elite: For at kaninen skal klassifiseres i høyde elite må kanin ha hoppet 60cm eller høyere tre ganger på en offisiell konkurranse, når kaninen har fått tre "pinner" rykker kaninen automatisk opp fra høyde ikke elite (HIE) til høyde elite (HE). Når kaninen er klassifisert i høyde elite kan den begynne å ta sertifikat, kaninen får automatisk sertifikat ved å hoppe 85cm eller høyere(NKHF).
Lengde elite og ikke elite: For at kaninen skal klassifiseres i lengde elite må kanin ha hoppet 160cm eller lengre tre ganger på en offisiell konkurranse, når kaninen har fått tre "pinner" rykker kaninen automatisk opp fra lengde ikke elite (LIE) til lengde elite (LE). Når kaninen er klassifisert i lengde elite kan den begynne å ta sertifikat, kaninen får automatisk sertifikat ved å hoppe 220cm eller lengre(NKHF).


== Pinner og sertifikat ==
Når kaninen begynner å konkurrere kan den begynne å ta "pinner", en får "pinner" ved å for eksempel vinne klassen den deltar i eller få resultatet 0+0. Når kaninen har 3 "pinner" i rett lett rykker kaninen opp til rett middels, kaninen rykker så videre opp til rett vanskelig ved å få 3 "pinner" i rett middels, kaninen trenger så 5 "pinner" i rett vanskelig for å rykke opp til rett elite. 
Når kaninen har rykket opp til elite i en eller flere klasser kan den begynne å ta sertifikat, minst tre sertifikat i samme klasse gir Championtittel.
Eks. Om Nøtteknekkerens Petter Kanin tar 3 sertifikat i rett elite får han navnet Nøtteknekkerens Champion Petter Kanin, tar Petter Kanin så 3 sertifikat i kroket elite får han navnet Nøtteknekkerens Great Champion Petter Kanin, han har nå Championtittel i to grener. Får Petter Kanin Championtittel i tre grener får han navnet Nøtteknekkerens Super Champion Petter Kanin, får han Championtittel i alle grenene altså 4 grener får han navnet Nøtteknekkerens Grand Champion Petter Kanin.


== Referanser ==


== Se også ==
Kanin


== Eksterne lenker ==
Norges Kaninhopperes Landsforbund
Norges Kaninhoppforening Arkivert 7. september 2018 hos Wayback Machine.
Norges Kaninhoppforening
Informasjon om Norges Kaninhoppforening på nettsidene til Norges Kaninavlsforbund